## KLINIČKI BOLNIČKI CENTAR ZAGREB

**10000 ZAGREB, Kišpatićeva 12**

|  |  |
| --- | --- |
| Šifra grada/općine: 133 | Razina: 11 |
| Broj RKP-a: 38069 | Razdjel: 096 |
| Matični broj: 03270777 | Šifra djelatnosti: 8610 |
| OIB: 46377257342 | Oznaka razdoblja: 2024-12 |

Zagreb, 31. siječnja 2025.

### Bilješke uz financijske izvještaje za razdoblje od 1. siječnja do 31. prosinca 2024. godine

Bilješke uz financijske izvještaje za razdoblje od 1. siječnja do 31. prosinca 2024. godine izrađene su sukladno Pravilniku o financijskom izvještavanju u proračunskom računovodstvu (NN 37/22) kao sastavni dio financijskih izvještaja za predmetno razdoblje.

1. **IZVJEŠTAJ O PRIHODIMA I RASHODIMA, PRIMICIMA I IZDACIMA ZA RAZDOBLJE OD 1. SIJEČNJA DO 31. PROSINCA 2024. GODINE**

## PRIHODI

* 1. **PRIHODI OD HRVATSKOG ZAVODA ZA ZDRAVSTVENO OSIGURANJE**

**Ukupni prihodi od HZZO-a na temelju ugovornih obveza (Šifra 673)** u razdoblju od 1. siječnja do 31. prosinca 2024. godine iznose 475.556.179 EUR.

Povećanje prihoda od HZZO-a na temelju ugovornih obveza u razdoblju od 1. siječnja do 31. prosinca 2024. godine u odnosu na isto razdoblje prethodne godine iznosi 8,4%.

|  |  |  |  |
| --- | --- | --- | --- |
| **Prihodi od HZZO-a na temelju ugovornih obveza**  | **Izvršenje****2023** | **Izvršenje** **2024** | **Indeks****2024/2023** |
| **438.732.330** | **475.556.179** | **1,08** |

* 1. **PRIJENOSI IZMEĐU PRORAČUNSKIH KORISNIKA ISTOG PRORAČUNA**

**Prijenosi između proračunskih korisnika istog proračuna (šifra 639)** u razdoblju od 1. siječnja do 31. prosinca 2024. godine iznose 394.878 EUR. Sukladno Odluci Ministarstva zdravstva o osiguravanju financijskih sredstava za provedbu projekta C5.1.R4-I1 Centralna priprava svih parenteralnih pripravaka u 8 hrvatskih bolnica, KLASA: 500-01/22-01/20, URBROJ: 534-03-2-1/1-23-13 od 6.12.2023., Ministarstvo zdravstva je izvršilo prijenos sredstava KBC-u Zagreb u iznosu od 394.878 EUR.

|  |  |  |  |
| --- | --- | --- | --- |
| **Prijenosi između proračunskih korisnika istoga proračuna** | **Izvršenje****2023** | **Izvršenje****2024** | **Indeks****2024/2023** |
| **0** | **394.878** | **-** |

* 1. **PRIHODI PO POSEBNIM PROPISIMA**

**Prihodi po posebnim propisima (Šifra 652)** u razdoblju od 1. siječnja do 31. prosinca 2024. godine iznose 28.113.254 EUR. Povećanje prihoda po posebnim propisima (dopunsko zdravstveno osiguranje i participacije) u razdoblju od 1. siječnja do 31. prosinca 2024. godine u odnosu na isto razdoblje prethodne godine iznosi 40,4% zbog povećanja broja pacijenata i cijena usluga.

|  |  |  |  |
| --- | --- | --- | --- |
| **Prihodi po posebnim propisima** | **Izvršenje****2023** | **Izvršenje****2024** | **Indeks****2024/2023** |
| **20.017.792** | **28.113.254** | **1,40** |

* 1. **PRIHODI OD PRODAJE PROIZVODA I ROBE TE PRUŽENIH USLUGA I PRIHODI OD DONACIJA**

**Prihodi od prodaje proizvoda i robe te pruženih usluga i prihodi od donacija (Šifra 66)** u razdoblju od 1. siječnja do 31. prosinca 2024. godine iznose 35.370.719 EUR. Povećanje prihoda od prodaje proizvoda i robe te pruženih usluga i prihodi od donacija u razdoblju od 1. siječnja do 31. prosinca 2024. godine u odnosu na isto razdoblje prethodne godine iznosi 31,1%, a rezultat je više ostvarenih prihoda od pruženih zdravstvenih usluga te primljenih kapitalnih donacija od pravnih i fizičkih osoba.

|  |  |  |  |
| --- | --- | --- | --- |
| **Prihodi od prodaje proizvoda i robe te pruženih usluga i prihodi od donacija** | **Izvršenje****2023** | **Izvršenje****2024** | **Indeks****2024/2023** |
| **26.985.674** | **35.370.719** | **1,31** |

* + 1. **PRIHODI OD PRODAJE PROIZVODA I ROBE TE PRUŽENIH USLUGA**

**Prihodi od prodaje proizvoda i robe te pruženih usluga (Šifra 661)** (suradne zdravstvene ustanove, klinička ispitivanja, zakupi, tečajevi i dr.) u razdoblju od 1. siječnja do 31. prosinca 2024. godine iznose 15.854.840 EUR. Povećanje prihoda od prodaje proizvoda i robe te pruženih usluga u razdoblju od 1. siječnja do 31. prosinca 2024. godine u odnosu na isto razdoblje prethodne godine iznosi 13,2%, a rezultat je više ostvarenih prihoda za zdravstvene usluge od fizičkih i pravnih osoba te suradnih zdravstvenih ustanova.

|  |  |  |  |
| --- | --- | --- | --- |
| **Prihodi od prodaje proizvoda i robe te pruženih usluga**  | **Izvršenje****2023** | **Izvršenje****2024** | **Indeks****2024/2023** |
| **14.002.778** | **15.854.840** | **1,13** |

* + 1. **DONACIJE OD PRAVNIH I FIZIČKIH OSOBA IZVAN OPĆEG PRORAČUNA**

**Prihodi od donacija od pravnih i fizičkih osoba izvan općeg proračuna (Šifra 663)** (lijekovi, medicinska i nemedicinska oprema te financijske donacije) prema proračunskom računovodstvu u razdoblju od 1. siječnja do 31. prosinca 2024. godine ostvareni su u iznosu od 19.515.879 EUR što je za 50,3% više u odnosu na isto razdoblje prethodne godine. U razdoblju od 1. siječnja do 31. prosinca 2024. godine primljene su donacije lijekova i medicinskog potrošnog materijala od trgovačkih društava u iznosu od 10.066.996 EUR te donacije bioloških lijekova u iznosu od 3.872.686 EUR za potrebe kućne terapije.

U razdoblju od 1. siječnja do 31. prosinca 2024. godine primljene su kapitalne donacije (donacije u novcu namijenjene za kapitalna ulaganja – nabava opreme i donacije u stvarima – opremi) u iznosu od 5.458.484 EUR od čega se najznačajnije stavke odnose na donacije trgovačkih društava u opremi (opremanje prostora Laboratorija za provođenje sveobuhvatnog genskog profiliranja tumora pri Zavodu za personaliziranu medicinu, uređaj za sterilno spajanje plastičnih linija, sustav za terapijsku hipotermiju 2 kom. i 10 perfuzora). Najznačajnije donacije primljene od trgovačkih društava u novcu namijenjene su za nabavu UZV uređaja, zračne pošte za hitni laboratorij i medicinskog kirurškog uređaja koji omogućuje liječenje više patologija u ginekološkom polju.

|  |  |  |  |
| --- | --- | --- | --- |
| **Prihodi od donacija od pravnih i fizičkih osoba izvan općeg proračuna** | **Izvršenje****2023** | **Izvršenje****2024** | **Indeks****2024/2023** |
| **12.982.896** | **19.515.879** | **1,50** |

* 1. **PRIHODI IZ NADLEŽNOG PRORAČUNA ZA FINANCIRANJE REDOVNE DJELATNOSTI PRORAČUNSKIH KORISNIKA**

**Prihodi iz nadležnog proračuna za financiranje redovne djelatnosti proračunskih korisnika (Šifra 671)** u razdoblju od 1. siječnja do 31. prosinca 2024. godine iznose 99.670.761 EUR. Povećanje prihoda iz nadležnog proračuna u razdoblju od 1. siječnja do 31. prosinca 2024. godine u odnosu na isto razdoblje prethodne godine iznosi 64,5%, a rezultat je više ostvarenih prihoda iz nadležnog proračuna za financiranje rashoda za nabavu nefinancijske imovine obzirom da su se projekti obnove zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije nastavili financirati iz sredstava državnog proračuna nakon što je završeno korištenje sredstava Fonda solidarnosti Europske unije (iznos 62.435.220 EUR).

|  |  |  |  |
| --- | --- | --- | --- |
| **Prihodi iz nadležnog proračuna za financiranje redovne djelatnosti** | **Izvršenje****2023** | **Izvršenje****2024** | **Indeks****2024/2023** |
| **60.593.796** | **99.670.761** | **1,65** |

* 1. **OSTALI PRIHODI**

**Ostali prihodi (Šifra 683**) u razdoblju od 1. siječnja do 31. prosinca 2024. godine iznose 3.901.683 EUR. Povećanje ostalih prihoda u razdoblju od 1. siječnja do 31. prosinca 2024. godine u odnosu na isto razdoblje prethodne godine iznosi 45,1%, a rezultat je više ostvarenih viškova lijekova.

Viškovi lijekova u svakodnevnom ljekarničkom poslovanju najvećim dijelom pojavljuju se u Odjelu centralne pripreme citostatika, a radi individualne terapije za svakog pacijenta (prosječno cca 350-500 terapija dnevno), pri čemu se vodi računa o maksimalnoj iskoristivosti sastavnica (lijekova od kojih se izrađuje navedena terapija). Proizvođači u Sažetku opisa svojstava navode da li u originalnom pakiranju postoji količina lijeka koja se odnosi na dodatni volumen odnosno višak lijeka na koji Odjel centralne pripreme citostatika maksimalno pazi, objedinjuje ga i koristi za nove terapije. Radi se o velikom obrtaju lijekova s visokim cijenama.

|  |  |  |  |
| --- | --- | --- | --- |
| **Ostali prihodi** | **Izvršenje****2023** | **Izvršenje****2024** | **Indeks****2024/2023** |
| **2.689.057** | **3.901.683** | **1,45** |

* 1. **PRIMICI OD FINANCIJSKE IMOVINE I ZADUŽIVANJA**

**Primici od financijske imovine i zaduživanja (Šifra 8)** u razdoblju od 1. siječnja do 31. prosinca 2024. godine iznose 3.986.917 EUR. Smanjenje primitaka od financijske imovine i zaduživanja u razdoblju od 1. siječnja do 31. prosinca 2024. godine u odnosu na isto razdoblje prethodne godine iznosi 40,4%, a rezultat je manje primljenih zajmova od tuzemnih trgovačkih društava izvan javnog sektora – za nabavu nefinancijske imovine putem robnog zajma.

Najznačajnije nabave izvršene putem robnog zajma odnose se na nabavu endoskopskih stupova, MR uređaja za potrebe Odjela za muskuloskeletnu radiologiju, UZV uređaja za potrebe Klinike za neurologiju i Klinike za ženske bolesti i porode te digitalnog RTG uređaja za potrebe Objedinjenog hitnog bolničkog prijama.

|  |  |  |  |
| --- | --- | --- | --- |
| **Primici od financijske imovine i zaduživanja** | **Izvršenje** **2023** | **Izvršenje****2024** | **Indeks****2024/2023** |
| **6.687.996** | **3.986.917** | **0,60** |

1. **RASHODI**
	1. **RASHODI ZA ZAPOSLENE**

U razdoblju od 1. siječnja do 31. prosinca 2024. godine rashodi za zaposlene (**Šifra 31**) ostvareni su u iznosu od 228.191.656 EUR što je za 27,3% više u odnosu na isto razdoblje prethodne godine.

|  |  |  |  |
| --- | --- | --- | --- |
| **Rashodi za zaposlene** | **Izvršenje****2023** | **Izvršenje** **2024** | **Indeks****2024/2023** |
| **179.236.642** | **228.191.656** | **1,27** |

Povećanje rashoda za zaposlene uzrokovano je stupanjem na snagu Uredbe o nazivima radnih mjesta, uvjetima za raspored i koeficijentima za obračun plaće u javnim službama (NN 22/2024) u ožujku 2024.

* 1. **MATERIJALNI RASHODI**

**Materijalni rashodi (Šifra 32)** prema proračunskom računovodstvu u razdoblju od 1. siječnja do 31. prosinca 2024. godine ostvareni su u iznosu od 395.703.787 EUR što je za 10,7% više u odnosu na isto razdoblje prethodne godine.

|  |  |  |  |
| --- | --- | --- | --- |
| **Materijalni rashodi** | **Izvršenje** **2023** | **Izvršenje** **2024** | **Indeks****2024/2023** |
| **357.404.969** | **395.703.787** | **1,11** |

Najveći udio u materijalnim rashodima odnosi se na potrošnju lijekova, medicinskog potrošnog materijala te krvi i krvnih pripravaka (89,7%).

|  |  |  |  |
| --- | --- | --- | --- |
| **Rashodi za lijekove, medicinski potrošni materijal i krv i krvne pripravke** | **Izvršenje****2023** | **Izvršenje****2024** | **Indeks****2024/2023** |
| **316.065.911** | **350.889.905** | **1,11** |

* + 1. **Posebno skupi lijekovi izvan limita**

Kod rashoda za lijekove u razdoblju od 1. siječnja do 31. prosinca 2024. godine, najveći trošak u iznosu od 151.623.555 EUR se odnosi na Posebno skupe lijekove „izvan limita“ (Keytruda, Kaftrio, Evrysdi, Kalydeco, Ocrevus) čija se terapija provodi sukladno Smjernicama HZZO-a.

* + 1. **Ostali lijekovi**

Rashodi za ostale lijekove u razdoblju od 1. siječnja do 31. prosinca 2024. godine ostvareni su u iznosu od 75.907.487 EUR što je povećanje od 22,7% u odnosu na isto razdoblje prethodne godine (61.886.652 EUR). Rashodi za ostale lijekove koji su od 1. siječnja 2023. godine skinuti s liste Posebno skupih lijekova u razdoblju od 1. siječnja do 31. prosinca 2024. godine ostvareni su u iznosu od 13.567.905 EUR (Xtandi, Erleada, Ofev, Revolade).

* + 1. **Medicinski potrošni materijal**

Rashodi za medicinski potrošni materijal u razdoblju od 1. siječnja do 31. prosinca 2024. godine ostvareni su u iznosu od 80.300.777 EUR što je povećanje od 19,4% u odnosu na isto razdoblje prethodne godine (67.230.633 EUR). Od toga rashodi za medicinski potrošni materijal izvan limita ostvareni su u iznosu od 20.227.431 EUR (Posebno skupi materijali 5.849.282 EUR, Intervencijska neurologija i neuroradiologija 5.542.033 EUR, Transplantacije 5.066.155 EUR) što je povećanje od 24,6% u odnosu na isto razdoblje prethodne godine (16.234.754 EUR).

* + 1. **Krv i krvni pripravci**

Rashodi za krv i krvne pripravke u razdoblju od 1. siječnja do 31. prosinca 2024. godine ostvareni su u iznosu od 18.021.013 EUR što je povećanje od 16,2% u odnosu na isto razdoblje prethodne godine (15.509.076 EUR). Najveći trošak odnosi se na: Octagam, NovoSeven, CYTOTECT i Fibryga.

* + 1. **Ostali materijalni rashodi**
1. **Energija (Šifra 3223)**

|  |  |  |  |
| --- | --- | --- | --- |
| **Energija** | **Izvršenje 2023** | **Izvršenje 2024** | **Indeks2024/2023** |
| 4.515.544 | 4.810.249 | 1,07 |

U razdoblju od 1. siječnja do 31. prosinca 2024. godine rashodi za utrošenu energiju povećali su za 6,5% u odnosu na isto razdoblje prethodne godine. U utrošenu energiju spadaju troškovi električne energije, tehnološke pare, trošak plina i goriva. Najveće povećanje izdataka bilježe električna energija i tehnološka para.

1. **Usluge tekućeg i investicijskog održavanja (Šifra 3232)**

|  |  |  |  |
| --- | --- | --- | --- |
| **Usluge tekućeg i investicijskog održavanja** | **Izvršenje 2023** | **Izvršenje 2024** | **Indeks2024/2023** |
| 11.226.593 | 13.588.772 | 1,21 |

U razdoblju od 1. siječnja do 31. prosinca 2024. godine rashodi za usluge tekućeg i investicijskog održavanje povećali su se za 21,0% u odnosu na isto razdoblje prethodne godine. Najveće povećanje izdataka bilježi se na uslugama tekućeg i investicijskog održavanja medicinske opreme i postrojenja sukladno sklopljenim ugovorima za mjesečno održavanje opreme te za planirano premještanje radioloških uređaja uslijed obnove glavne zgrade KBC-a Zagreb. Povećanje izdataka bilježi se i na uslugama tekućeg i investicijskog održavanja građe i telekomunikacija.

1. **Zdravstvene i veterinarske usluge (Šifra 3236)**

|  |  |  |  |
| --- | --- | --- | --- |
| **Zdravstvene i veterinarske usluge** | **Izvršenje 2023** | **Izvršenje 2024** | **Indeks2024/2023** |
| 2.020.601 | 3.583.823 | 1,77 |

U razdoblju od 1. siječnja do 31. prosinca 2024. godine rashodi za zdravstvene i veterinarske usluge, tj. usluge drugih zdravstvenih ustanova porasli su za 77,4% u odnosu na prethodnu godinu. Pod izdatke za usluge drugih zdravstvenih ustanova spadaju suradne ustanove, obdukcije, gensko profiliranje i pregledi zaposlenika. Od navedenih usluga najveće povećanje rashoda u 2024. bilježi se na kontu usluga genskog profiliranja zbog povećanja broja slučajeva (otvaranje Zavoda za personaliziranu medicinu) te na kontu usluge drugih zdravstvenih ustanova – suradne ustanove.

1. **Komunalne usluge (Šifra 3234)**

|  |  |  |  |
| --- | --- | --- | --- |
| **Komunalne usluge** | **Izvršenje 2023** | **Izvršenje 2024** | **Indeks****2024/2023** |
| 2.281.663 | 3.453.398 | 1,51 |

U razdoblju od 1. siječnja do 31. prosinca 2024. godine rashodi za komunalne usluge porasli su za 51,4% u odnosu na isto razdoblje prethodne godine. Pod komunalne usluge spadaju troškovi vode, čistoće, te dimnjačarske i ekološke usluge. Najveći porast rashoda u 2024. u odnosu na prethodnu godinu bilježe ekološke usluge – preuzimanje i daljnja obrada medicinskog/infektivnog otpada.

1. **Ostale usluge (Šifra 3239)**

|  |  |  |  |
| --- | --- | --- | --- |
| **Ostale usluge** | **Izvršenje 2023** | **Izvršenje 2024** | **Indeks****2024/2023** |
| 4.049.935 | 4.779.416 | 1,18 |

U razdoblju od 1. siječnja do 31. prosinca 2024. godine rashodi za ostale usluge porasli su za 18,0% u odnosu na isto razdoblje prethodne godine. Pod ostale usluge spadaju usluge čišćenja, pranja rublja i slično.

**2.3.   FINANCIJSKI RASHODI**

**Financijski rashodi (Šifra 34)** prema proračunskom računovodstvu u razdoblju od 1. siječnja do 31. prosinca 2024. godine ostvareni su u iznosu od 3.651.331 EUR što je višestruko povećanje u odnosu na isto razdoblje prethodne godine. Povećanje se odnosi na primljene račune dobavljača Oktal pharma d.o.o. i Phoenix farmacija d.o.o. za zatezne zakonske kamate za zakašnjela plaćanja računa lijekova i medicinskog potrošnog materijala.

|  |  |  |  |
| --- | --- | --- | --- |
| **Financijski rashodi** | **Izvršenje****2023** | **Izvršenje** **2024** | **Indeks****2024/2023** |
| **694.765** | **3.651.331** | **5,26** |

**2.4.    RASHODI ZA NABAVU NEFINANCIJSKE IMOVINE (KAPITALNA ULAGANJA)**

**Rashodi za nabavu nefinancijske imovine (Šifra 4)** u razdoblju od 1. siječnja do 31. prosinca 2024. godine ostvareni su u iznosu od 81.860.093 EUR što je za 53,3% više u odnosu na isto razdoblje prethodne godine.

|  |  |  |  |
| --- | --- | --- | --- |
| **Rashodi za nabavu nefinancijske imovine** | **Izvršenje****2023** | **Izvršenje****2024** | **Indeks****2024/2023** |
| **53.381.786** | **81.860.093** | **1,53** |

Od navedenih rashoda najveći dio odnosi se na dodatna ulaganja na građevinskim objektima (59.012.219 EUR), rashode za nabavu medicinske i laboratorijske opreme (13.878.078 EUR), te ulaganja u poslovne objekte (6.208.484 EUR).

Najznačajnija dodatna ulaganja na građevinskim objektima odnose se na radove na obnovi šteta od potresa za Projekt obnove od potresa bolnice Petrove 13 (FSEU.2021.MZ.004.), Projekt obnove od potresa Klinike za plućne bolesti KBC-a Zagreb na lokaciji Jordanovac (FSEU.2021.MZ.010.), Projekt cjelovite obnove od potresa Glavne zgrade KBC-a Zagreb na lokaciji Kišpatićeva 12 (FSEU.2021.MZ.024.) i Projekt cjelovite obnove od potresa Žute zgrade u sklopu kompleksa KBC-a Rebro (FSEU.2021.MZ.035.) u ukupnom iznosu od 56.218.267 EUR. Značajnija dodatna ulaganja na građevinskim objektima odnose se na uređenje prostora za smještaj MR 3T uređaja, adaptaciju dijela prizemlja Objedinjenog hitnog bolničkog prijema za smještaj CT-a, adaptaciju prostora za preseljenje dijela centralne ljekarne i CPC-a te radove na rekonstrukciji i adaptaciji prostora za smještaj linearnih akceleratora na lokaciji Rebro.

Najznačajnija ulaganja u medicinsku i laboratorijsku opremu odnose na ulaganja u višenamjenski sustav za robotsku kirurgiju, endoskopske stupove, MR uređaj za potrebe Odjela za muskuloskeletnu radiologiju, UZV uređaj za potrebe Klinike za ženske bolesti i porode, opremu za audiološku dijagnostiku, digitalni RTG uređaj za potrebe OBP i sustav za neuronavigaciju za potrebe neurokirurgije.

Najznačajnija ulaganja u poslovne objekte odnose se na komunalni doprinos za rekonstrukciju zgrade javne i društvene namjene „Faza III“ za izgradnju garaže kao prateće građevine koja upotpunjuje osnovnu namjenu te rekonstrukciju interne prometnice, ulaganje u projektiranje, stručni nadzor, izradu i montažu privremenog objekta za smještaj bolničke kuhinje, izradu glavnog i izvedbenog projekta te ishođenje građevinske dozvole za građevinske radove za potrebe smještaja linearnog akceleratora na lokaciji Rebro.

Najznačajnija ulaganja u uredsku opremu i namještaj odnose se na nabavu računala i monitora te mrežnu opremu za opremanje prostora u projektu cjelovite obnove od potresa.

Najznačajnija ulaganja u računalne programe odnose se na reimplementaciju bolničkog informacijskog sustav, nabavu programskog paketa za kariotipizaciju i FISH za potrebe Kliničkog zavoda za laboratorijsku dijagnostiku te programskog paketa za automatizaciju i optimizaciju slanja računa u Hrvatski zavod za zdravstveno osiguranje.

## FINANCIJSKI REZULTAT

KBC Zagreb je prema proračunskom računovodstvu u razdoblju od 1. siječnja do 31. prosinca 2024. godine ostvario manjak prihoda i primitaka nad rashodima i izdacima u iznosu od **55.311.145 EUR** uvjetovan sljedećim vanjskim čimbenicima:

- nedovoljan ugovoreni maksimalni iznos sredstava - limit za provođenje bolničke i specijalističko-konzilijarne zdravstvene zaštite iz obveznog zdravstvenog osiguranja,

- ugovoreni rok plaćanja s HZZO-om od 60 dana za aktivnosti izvan „limita“,

- izvori radnog prava koji uređuju plaće zaposlenih u zdravstvu regulirani su općim

 propisima o radu i u skladu s njima zaključenim kolektivnim ugovorima, koje sklapaju Vlada RH

 i sindikati,

- potrošnja lijekova koji nisu uvršteni u važeće liste lijekova HZZO-a na teret „limita“ KBC-a Zagreb (14.951.611 EUR u 2024.),

- nema ograničenja liječenja pacijenata prema teritorijalnom ustroju bez obzira na

mjesto stanovanja i dalje mnoge bolnice „prebacuju“ teret troškova skupe dijagnostike i skupog liječenja na KBC Zagreb bez obzira na raspoloživost odgovarajućih vlastitih stručnjaka i status Referentnih centara Ministarstva zdravstva te postojanja visokodiferentne i skupe opreme (18.954.928 EUR u 2024.),

- nedovoljan najviši iznos sudjelovanja u troškovima zdravstvene zaštite koji je obavezna snositi osigurana osoba HZZO-a po jednom liječenju ili dijagnostičkom postupku,

- smanjenje kapaciteta zbog potresom oštećene bolničke infrastrukture.

Uzroci ostvarenog rezultata poslovanja su objektivne, a ne subjektivne okolnosti u poslovanju jer KBC Zagreb nije mogao utjecati na kretanje najvećeg dijela prihoda i rashoda koji su uvjetovani vanjskim čimbenicima.

## BILANCA NA DAN 31. PROSINCA 2024. GODINE

Bilješke uz obrazac Bilanca na dan 31. prosinca 2024. godine izrađene su sukladno Pravilniku o financijskom izvještavanju u proračunskom računovodstvu (NN 37/22) kao sastavni dio financijskog izvještaja za predmetno razdoblje.

**Imovina (Šifra B001)**

**Građevinski objekti (Šifra 021 i 02921)**  na dan 31. prosinca 2024. godine iskazani su u iznosu od 126.543.731 EUR što je za 10,0% više u odnosu na isti datum 2023. godine.

Najznačajnija ulaganja u građevinske objekte su Projekt obnove od potresa Žute zgrade u sklopu kompleksa KBC-a, građevinsko uređenje Laboratorija za provođenje sveobuhvatnog genskog profiliranja tumora pri Zavodu za personaliziranu medicinu Kliničkog bolničkog centra Zagreb te uređenje prostora za smještaj MR 3T uređaja.

**Postrojenja i oprema (Šifra 022 i 02922)**  na dan 31. prosinca 2024. godine iskazani su u iznosu od 32.922.656 EUR što je za 20,3% više u odnosu na isti datum 2023. godine.

Najznačajnija ulaganja u medicinsku i laboratorijsku opremu odnose se na ulaganja u višenamjenski sustav za robotsku kirurgiju, digitalni RTG uređaj za potrebe OBP-a, endoskopske stupove, MR uređaj za potrebe Odjela za muskuloskeletnu radiologiju, UZV uređaj za potrebe Klinike za ženske bolesti i porode, opremu za audiološku dijagnostiku te sustav za neuronavigaciju za potrebe neurokirurgije.

Najznačajnija ulaganja u opremu za održavanje i zaštitu odnosi se na ulaganje u klima uređaje za potrebe opremanja prostora laboratorija za provođenje sveobuhvatnog genskog profiliranja tumora pri Zavodu za personaliziranu medicinu KBC-a Zagreb.

Najznačajnija ulaganja u uredsku opremu i namještaj odnose se na nabavu računala i monitore te mrežnu opremu za opremanje prostora u projektu cjelovite obnove od potresa.

**Nematerijalna proizvedena imovina (Šifra 026 i 02926)**  na dan 31. prosinca 2024. godine iskazana je u iznosu od 1.315.786 EUR što je za 6,7% manje u odnosu na isti datum 2023. godine.

Najznačajnija ulaganja u računalne programe odnose se na programski paket za kariotipizaciju i FISH za potrebe Kliničkog zavoda za laboratorijsku dijagnostiku, programski paket za automatizaciju i optimizaciju slanja računa u Hrvatski zavod za zdravstveno osiguranje te reimplementaciju bolničkog informacijskog sustava.

**Građevinski objekti u pripremi (Šifra 051)** na dan 31. prosinca 2024. godine iskazani su u iznosu od 89.595.497 EUR što je višestruko povećanje u odnosu na isti datum 2023. godine.

Na povećanje vrijednosti građevinskih objekata u pripremi utjecalo je dodatno ulaganje na građevinskim objektima koji se odnose na radove na obnovi šteta od potresa za Projekt obnove od potresa bolnice Petrove 13 (FSEU.2021.MZ.004.), Projekt obnove od potresa Klinike za plućne bolesti KBC-a Zagreb na lokaciji Jordanovac (FSEU.2021.MZ.010.), Projekt cjelovite obnove od potresa Glavne zgrade KBC-a Zagreb na lokaciji Kišpatićeva 12 (FSEU.2021.MZ.024.) i Projekt cjelovite obnove od potresa Žute zgrade u sklopu kompleksa KBC-a Rebro (FSEU.2021.MZ.035.) u ukupnom iznosu od 56.218.267 EUR.

Značajnija dodatna ulaganja na građevinskim objektima odnose se na uređenje prostora za smještaj MR 3T uređaja, adaptaciju dijela prizemlja Objedinjenog hitnog bolničkog prijema za smještaj CT-a, adaptaciju prostora za preseljenje dijela centralne ljekarne i CPC-a te radove na rekonstrukciji i adaptaciji prostora za smještaj linearnih akceleratora na lokaciji Rebro.

**Zalihe za obavljanje djelatnosti (Šifra 061)** na dan 31. prosinca 2024. godine iskazane su u iznosu od 3.487.240 EUR što je za 41,0% manje u odnosu na isti datum 2023. godine.

Smanjenje zaliha za obavljanje djelatnosti rezultat je sustavnog praćenja zaliha u bolničkom zdravstvenom sustavu. Uvedena je obveza kontinuiranog mjesečnog praćenja zaliha lijekova i medicinskog potrošnog materijala.

**Ostala potraživanja (Šifra 129)** na dan 31. prosinca 2024. godine iskazana su u iznosu od 898.419 EUR što je za 61,1% manje u odnosu na isti datum 2023. godine.

Smanjenje ostalih potraživanja rezultat je više refundiranih sredstava HZZO-a za naknade plaća zbog bolovanja dužeg od 42 dana, kao i za naknade plaća vezane uz ozljede na radu i profesionalne bolesti.

**Vrijednosni papiri (Šifra 14)** na dan 31. prosinca 2024. godine iskazani su u iznosu od 187.722 EUR što je višestruko povećanje u odnosu na isti datum 2023. godine.

Povećanje vrijednosnih papira rezultat je usklađenja potraživanja temeljem potvrde obveze Ministarstva financija prema Kliničkom bolničkom centru Zagreb. Radi se o konvertibilnim sredstvima iz stare devizne štednje s pripadajućim obveznicima. Ministarstvo financija potvrdilo je kako njihova obveza prema KBC-u Zagreb, sukladno Zakonu o prodaji stanova na kojima postoji stanarsko pravo, iznosi 187.721,88 EUR.

**Potraživanja za prihode poslovanja (Šifra 16)** na dan 31. prosinca 2024. godine iskazana su u iznosu od 72.265.921 EUR što je za 31,7% više u odnosu na isti datum 2023. godine.

Potraživanja za participacije i dopunsko osiguranje bilježe rast od 20,4%, potraživanja za prihode ostvarene na tržištu bilježe rast od 7,0%, a potraživanja proračunskih korisnika za sredstva uplaćena u proračun i za prihode od HZZO na temelju ugovornih obveza bilježe rast od 17%.

|  |  |  |  |
| --- | --- | --- | --- |
| Naziv pozicije | Stanje 31.12.2023. | Stanje 31.12.2024. | Indeks |
| Potraživanja za participacije i dopunsko osiguranje  | 2.995.809 | 3.606.208 | 1,20 |
| Potraživanja za prihode ostvarene na tržištu  | 6.140.793 | 6.570.559 | 1,07 |
| Potraživanja pror. korisnika za sredstva uplaćena u proračun i za prihode od HZZO na temelju ugovornih obveza | 97.687.875 | 114.321.924 | 1,17 |
| Potraživanja za ostale prihode | 2.308 | 4.899 | 2,12 |
| Ispravak vrijednosti potraživanja | 51.958.811 | 52.237.668 | 1,01 |
| Sveukupno | 54.867.974 | 72.265.922 | 1,32 |

Na porast potraživanja za participacije i dopunsko osiguranje najviše je utjecao porast potraživanja za dopunsko zdravstveno osiguranje HZZO-a koji je rezultat porasta cijena DTP-a i DTS-a. Primjenom Zakona o izmjenama i dopunama Zakona o obveznom zdravstvenom osiguranju, od 1. siječnja 2024. godine došlo je do povećanja minimalnog iznosa sudjelovanja u troškovima zdravstvene zaštite za pojedine zdravstvene usluge te maksimalnog iznosa sudjelovanja u troškovima zdravstvene zaštite, za osiguranike koji nisu osigurani dopunskim zdravstvenim osiguranjem.

Maksimalni iznos obveznog sudjelovanja u troškovima zdravstvene zaštite po jednom ispostavljenom računu može iznositi najviše 530,88 EUR (120,26% proračunske osnovice), dok je prethodno bio ograničen na 265,44 EUR (60,13% proračunske osnovice).

**Obveze (Šifra 2)**

U odnosu na 31.12.2023. godine ukupne obveze su se povećale za 19,1% i na dan 31.12.2024. iznose 286.235.433 EUR. Struktura obveza dana je sljedećim prikazom:

|  |  |  |  |
| --- | --- | --- | --- |
| **Naziv pozicije** | **Stanje 31.12.2023.** | **Stanje 31.12.2024.** | **Indeks** |
| Obveze za rashode poslovanja  | 217.975.108 | 266.886.085 | 1,22 |
| Obveze za kredite i zajmove | 12.918.628 | 10.874.732 | 0,84 |
| Obveze za nabavu nefinancijske imovine | 9.385.959 | 8.474.616 | 0,90 |
| Odgođeno plaćanje rashoda i prihodi budućih razdoblja  | 985.301 | 583.341 | 0,59 |
| **Sveukupno** | **241.264.996** | **286.818.774** | 1,19 |
| Obveze bez odgođenog plaćanja rashoda i prihoda budućih razdoblja | 240.279.695 | 286.235.433 | 1,19 |

Od ukupno iskazanih 286.235.433 EUR obveza dospjelo je 115.317.131 EUR od čega je 110.706.607 EUR dospjelih obveza unutar godinu dana.

**Obveze za rashode poslovanja (Šifra 23**) na dan 31. prosinca 2024. godine iskazane su u iznosu od 266.886.084 EUR što je za 22,4% više u odnosu na isti datum 2023. godine.

Navedene obveze obuhvaćaju obveze za zaposlene, obveze za materijal i energiju, obveze za tekuće i investicijsko održavanje, zakupnine i režijske troškove, usluge drugih zdravstvenih ustanova, premije osiguranja, ostale usluge, obveze za financijske rashode, kao i ostale tekuće obveze.

**Obveze za materijalne rashode (Šifra 232)** na dan 31. prosinca 2024. godine iskazane su u iznosu od 173.293.812 EUR što je za 34,5% više u odnosu na isti datum 2023. godine.

Od ukupno iskazanog iznosa na ovoj poziciji 170.610.220 EUR odnosi na obveze za lijekove i medicinski potrošni materijal.

**Obveze za nabavu nefinancijske imovine (Šifra 24)** na dan 31. prosinca 2024. godine iskazane su u iznosu od 8.474.616 EUR što je za 9,7% manje u odnosu na isti datum 2023. godine.

Navedene obveze obuhvaćaju obveze za nabavu opreme, uređaja, instrumenata, dodatnih ulaganja na građevinskim objektima, obveze na ime komunalnog doprinosa temeljem nagodbe s Gradom Zagrebom i Zagrebačkim Holdingom kao i obveze na ime predujmljenih ulaganja za HEP- toplinarstvo d.o.o. za koja je u tijeku sudski postupak.

**Obveze za kredite i zajmove (Šifra 26)** na dan 31. prosinca 2024. godine iskazane su u iznosu od 10.874.732 EUR što je za 15,8% manje u odnosu na isti datum 2023. godine.

Obveze za kredite i zajmove se odnose na robne kredite za nabavu lijekova (Zolgensma) i medicinske opreme.

**Odgođeno plaćanje rashoda i prihodi budućih razdoblja (Šifra 29)** na dan 31.12.2024. godine iskazano je u iznosu od 583.341 EUR što je za 40,8% manje u odnosu na isti datum 2023. godine.

Odgođeno plaćanje rashoda u iznosu od 91.729 EUR odnosi se na nefakturirane građevinske radove. Prihodi budućih razdoblja u iznosu od 491.611 EUR odnose se na odgođeno priznavanje prihoda za neutrošene donacije lijekova, medicinskog potrošnog materijala i krvnih pripravaka.

**Višak/manjak prihoda (Šifra 922)**

Podaci u bilanci iskazani su nakon obvezne korekcije rezultata sukladno članku 82. Pravilnika o proračunskom računovodstvu i Računskom planu te je iskazan manjak prihoda poslovanja u iznosu od 242.080.019 EUR, manjak prihoda od nefinancijske imovine u iznosu od 15.960.559 EUR i manjak prihoda od financijske imovine u iznosu od 1.954.933 EUR. Temeljem navedenog postoji odstupanje u odnosu na PR-RAS obrazac kako slijedi:

|  |  |  |  |  |
| --- | --- | --- | --- | --- |
| Račun | Naziv računa | PR-RAS | Korekcija kapitalnih prijenosa | Bilanca |
| 92211 | Višak/manjak prihoda poslovanja  | 28.878.524 | -67.890.722 | -39.012.198 |
| 92222 | Manjak prihoda od nefinancijske imovine | -81.855.566 | 67.890.722 | -13.964.844 |
| 92213 | Manjak primitaka od financijske imovine | -2.334.103 |   | -2.334.103 |
| Ukupno | -55.311.145 | 0 | -55.311.145 |

**Višak ili manjak prihoda poslovanja**

Višak ili manjak prihoda od redovnog poslovanja rezultat je sučeljavanja prihoda i rashoda od poslovanja u jednoj proračunskoj godini.

Prihodi poslovanja u KBC-u Zagreb su prihodi iz Državnog proračuna i HZZO-a za financiranje redovne djelatnosti na temelju ugovornih obveza, prihodi po posebnim propisima – dopunsko zdravstveno osiguranje i participacije te vlastiti prihodi od pruženih zdravstvenih i nezdravstvenih usluga.

Rashodi poslovanja su rashodi za zaposlene, materijalni rashodi, financijski rashodi, naknade građanima i kućanstvima i ostali rashodi.

Prihodi i rashodi od redovnog poslovanja iskazuju se uz primjenu modificiranoga računovodstvenog načela nastanka događaja.

Modificirano računovodstveno načelo nastanka događaja znači da se:

– prihodi priznaju u izvještajnom razdoblju u kojemu su postali raspoloživi i pod uvjetom da se mogu izmjeriti,

– rashodi priznaju na temelju nastanka poslovnog događaja (obveza) i u izvještajnom razdoblju na koje se odnose neovisno o plaćanju,

– rashodi za utrošak kratkotrajne nefinancijske imovine priznaju se u trenutku nabave i u visini njene nabavne vrijednosti. Iznimno, u djelatnosti zdravstva te u obavljanju vlastite trgovačke i proizvođačke djelatnosti rashodi za kratkotrajnu nefinancijsku imovinu iskazuju se u trenutku stvarnog utroška odnosno prodaje.

**Višak ili manjak prihoda od nefinancijske imovine (kapitalnih aktivnosti)**

Višak ili manjak prihoda od nefinancijske imovine rezultat je sučeljavanja prihoda i rashoda od nefinancijske imovine u jednoj proračunskoj godini.

Prihodi od nefinancijske imovine u KBC-u Zagreb su prihodi od prodaje stanova na kojima postoji stanarsko pravo te prihodi od prodaje dugotrajne imovine.

Rashodi za nabavu nefinancijske imovine su rashodi za izgradnju građevinskih objekata i dodatna ulaganja u iste te nabavu uređaja i opreme.

Prihodi i rashodi od nefinancijske imovine iskazuju se uz primjenu modificiranoga računovodstvenog načela nastanka događaja. Modificirano računovodstveno načelo nastanka događaja znači da se:

– ne iskazuje rashod amortizacije nefinancijske dugotrajne imovine,

– ne iskazuju prihodi i rashodi uslijed promjena vrijednosti nefinancijske imovine,

– prihodi priznaju u izvještajnom razdoblju u kojemu su postali raspoloživi i pod uvjetom da se mogu izmjeriti,

– rashodi priznaju na temelju nastanka poslovnog događaja (obveza) i u izvještajnom razdoblju na koje se odnose neovisno o plaćanju,

– za donacije nefinancijske imovine iskazuju se prihodi i rashodi.

**Višak ili manjak primitaka od financijske imovine (financijskih aktivnosti)**

Višak ili manjak primitaka od financijske imovine rezultat je sučeljavanja primitaka i izdataka od financijske imovine u jednoj proračunskoj godini.

Primici od financijske imovine su primici od zaduživanja (krediti, zajmovi i financijski leasing).

Izdaci od financijske imovine su otplate glavnica primljenih kredita i zajmova te otplate rata za financijski leasing.

Primici i izdaci od financijske imovine iskazuju se po gotovinskom načelu pri čemu su primici priljevi novca i novčanih ekvivalenata po svim osnovama, a izdaci odljevi novca i novčanih ekvivalenata po svim osnovama.

Tijekom 2024. godine evidentirana su na računima kapitalnih prijenosa sredstva u iznosu od 67.890.722 EUR koja su utrošena za nabavu dugotrajne nefinancijske imovine:

|  |  |  |
| --- | --- | --- |
| Račun | Naziv | Iznos |
| 63941 | Kapitalni prijenosi između proračunskih korisnika istog proračuna temeljem prijenosa EU sredstava | 394.878 |
| 66321 | Kapitalne donacije od fizičkih osoba | 141.400 |
| 66322 | Kapitalne donacije od neprofitnih organizacija | 214.108 |
| 66323 | Kapitalne donacije od trgovačkih društava | 4.705.116 |
| 6712100 | Prihodi iz nadležnog proračuna za financiranje rashoda za nabavu nefinancijske imovine | 30.280.039 |
| 671210815 | Prihodi iz nadležnog proračuna za financiranje rashoda za nabavu nefinancijske imovine – izvor 815 | 32.155.181 |
| Ukupno | 67.890.722 |

Provedena je korekcija rezultata na način da se za iznos od 67.890.822 EUR zadužuje račun viška prihoda poslovanja, a odobrava račun manjka prihoda od nefinancijske imovine.

**Izvanbilančni zapisi (Šifre 991/996)** na dan 31. prosinca 2024. godine iskazani su u iznosu od 123.707.086 EUR što je za 2,4% više u odnosu na isti datum 2023. godine.

Izvanbilančni zapisi odnose se na potencijalne obveze po sudskim sporovima (71.162.102 EUR), bankarske garancije i zadužnice (34.628.000 EUR) te tuđu imovinu dobivenu na korištenje (17.916.984 EUR).

## IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA ZA RAZDOBLJE OD 1. SIJEČNJA DO 31. PROSINCA 2024. GODINE

Bilješke uz obrazac Izvještaj o promjenama u vrijednosti i obujmu imovine i obveza za razdoblje od 1. siječnja do 31. prosinca 2024. godine izrađene su sukladno Pravilniku o financijskom izvještavanju u proračunskom računovodstvu (NN 37/22) kao sastavni dio financijskog izvještaja za predmetno razdoblje.

**Promjene u vrijednosti (revalorizacija) imovine (Račun 91511 – Šifra P003)** za razdoblje od 1. siječnja do 31. prosinca 2024. godine iskazane su na poziciji smanjenje u iznosu od 369.774 EUR.

Smanjenje se odnosi na otpis proizvedene dugotrajne imovine koja nije za upotrebu.

**Promjene u obujmu imovine (Račun 91512 – Šifra P022)** za razdoblje od 1. siječnja do 31. prosinca 2024. godine iskazane su na poziciji povećanja u iznosu od 12.545 EUR i na poziciji smanjenja u iznosu od 4.455 EUR.

Promjena se odnosi na povećanje proizvedene kratkotrajne imovine u iznosu od 12.545 EUR na ime primljene pomoći u medicinskom potrošnom materijalu i smanjenje proizvedene kratkotrajne nefinancijske imovine u iznosu od 4.264 EUR na ime popisom utvrđenog manjka.

## IZVJEŠTAJ O OBVEZAMA ZA RAZDOBLJE SIJEČANJ-PROSINAC 2024. GODINE

Bilješke uz obrazac Izvještaj o obvezama za razdoblje siječanj-prosinac 2024. godine izrađene su sukladno Pravilniku o financijskom izvještavanju u proračunskom računovodstvu (NN 37/22) kao sastavni dio financijskog izvještaja za predmetno razdoblje.

1. **STANJE OBVEZA 1. SIJEČNJA (Šifra V001)**

Stanje obveza na početku izvještajnog razdoblja 01.01.2024. iznosi 240.279.695 EUR što odgovara iznosu stanja obveza na datum 31.12.2023.

1. **STANJE OBVEZA NA KRAJU IZVJEŠTAJNOG RAZDOBLJA (Šifra V006)**

Stanje obveza na kraju izvještajnog razdoblja iznose 286.235.433 EUR. Povećanje obveza u odnosu na isto razdoblje prethodne godine iznosi 19,13% (obveze na kraju izvještajnog razdoblja siječanj-prosinac 2023. godine iznosile su 240.279.695 EUR). Struktura obveza na dan 31. prosinca 2024. godine dana je kako slijedi:

|  |  |
| --- | --- |
| **O P I S** | **Ukupne obveze na dan 31.12.2024.** |
| Za lijekove | 122.720.026 |
| Za sanitetski materijal, krvi i krvne derivate i sl. | 47.890.193 |
| Za živežne namirnice | 242.929 |
| Za energiju | 1.060.959 |
| Za ostale materijale i reprodukcijski materijal | 230.873 |
| Za proizvodne i neproizvodne usluge | 5.071.327 |
| Za opremu (osnovna sredstva) | 13.608.457 |
| Obveze prema zaposlenicima | 19.631.818 |
| Obveze za usluge drugih zdravstvenih ustanova  | 1.434.020 |
| Obveze prema komitentnim bankama za kredite | 0,00 |
| Ostale nespomenute obveze | 4.618.021 |
| Obveze prema HZZO za manje izvršen rad | 69.726.808 |
|  **SVEUKUPNE OBVEZE**: | **286.235.433** |

Najveći dio obveza odnosi se na obveze za lijekove (122.720.026 EUR) i obveze za manje izvršeni rad prema HZZO-u (69.726.808 EUR) koji se odnosi na dodatna uplaćena sredstva u razdoblju od 2020. godine do 2022. godine.

1. **STANJE DOSPJELIH OBVEZA NA KRAJU IZVJEŠTAJNOG RAZDOBLJA (Šifra V007)**

Stanje dospjelih obveza na kraju izvještajnog razdoblja iznosi 115.317.131 EUR. Povećanje dospjelih obveza u odnosu na isto razdoblje prethodne godine iznosi 44,24% (dospjele obveze na kraju izvještajnog razdoblja siječanj-prosinac 2023. godine iznosile su 79.947.210 EUR). Dospjele obveze odnose se na obveze za materijalne rashode u iznosu od 110.544.240 EUR i obveze za nabavu nefinancijske imovine u iznosu od 4.610.522 EUR.

Od dospjelih obveza za materijalne rashode najveći dio odnosi se na obveze za lijekove (77.910.300 EUR) i medicinski potrošni materijal (31.647.503 EUR) od kojih je struktura dospijeća dana kako slijedi:

|  |  |  |  |  |  |  |
| --- | --- | --- | --- | --- | --- | --- |
| **O P I S** | **Ukupne obveze na dan 31.12.2024** | **Ukupno dospjele obveze** | **Dospjele obveze do 60 dana** | **Dospjele obveze od 61 do 90 dana** | **Dospjele obveze od 91 do 120 dana** | **Dospjele obveze od 121 do 150 dana** |
| 0 | 1 | 2 | 3 | 4 | 5 | 6 |
| Za lijekove | 122.720.026,30 | 77.910.300,51 | 37.185.708,70 | 14.841.856,01 | 22.356.388,24 | 3.526.347,56 |
| Za sanitetski materijal, krvi i krvne derivate i sl. | 47.890.193,83 | 31.647.503,82 | 16.134.236,32 | 6.188.888,51 | 8.879.863,11 | 444.515,88 |
| **UKUPNO:** | **170.610.220,13** | **109.557.804,33** | **53.319.945,02** | **21.030.744,52** | **31.236.251,35** | **3.970.863,44** |

Glavni razlozi dospjelosti obveza su nedovoljan ugovoreni maksimalni mjesečni iznos sredstava za provođenje bolničke  i specijalističko-konzilijarne zdravstvene zaštite iz obveznog zdravstvenog osiguranja („limit“ ) kao i nedovoljan ugovoreni mjesečni iznos za ugovorene aktivnosti i programe „izvan limita“.

**v. d. ravnatelja**

**prof. dr. sc. Stjepko Pleština**